section_heading: Obilježja
paragraph_text: Zvjezdasti kaktusi imaju stabljiku kuglastog ili polukuglastog oblika, a neki sa starošću poprime i valjkasti oblik. Stabljika ima jasno izražena rebra na kojima se nalaze vunaste areole iz kojih kod nekih vrsta rastu bodlje, dok neke vrste uopće nemaju bodlje. Rastu sporo. Cvjetovi su ljevkastog oblika, a rastu pojedinačno na vrhu biljke. Žute su boje, a kod nekih vrsta središte je crvenkasto. Pojavljuju se tijekom ljeta, a otvaraju se danju. Kasnije se formiraju zeleni ili crveni plodovi koji sadrže sjemenke crne ili smeđe boje.